stanford-oval/wikipedia huggingface dataset:
דגל הדרוזים

| --- | --- |

 מוטיבים עיצוביים:  משולש ירוק צמוד לתורן, ארבעה פסים אופקיים בצבעי אדום, צהוב, כחול ולבן
 גרסאות נוספות
 סמל הכוכב הדרוזי
 
 גרסאות היסטוריות
 דגל מדינת ג'בל א-דרוז   1921–1936
 
   דגל מדיני ואזרחי  היסטורי
דגל הדרוזים הוא סמלה של  העדה הדרוזית ומייצג למעשה את האמונה והדת הדרוזית ואת בסיסה. ישנן שתי צורות שונות לדגל הדרוזים. האחת, דגל רגיל – והאחרת, דגל בצורת כוכב בעל חמישה קודקודים. בשתי הצורות באים לידי ביטוי חמישה צבעים: ירוק, אדום, צהוב, כחול, ולבן, כאשר לכל צבע משמעות מיוחדת ומרכזית החשובה לדרוזים.
הדגל, בצורתו הקונבנציונלית, שימש כדגל הישות האוטונומית מדינת ג'בל א-דרוז שהתקיימה בהר הדרוזים בין השנים 1921 ו-1936.
משמעות הצבעים בדגל לפי ספר הדת הדרוזי "איגרות החוכמה":
הירוק: מסמל את חמזה בן-עלי (ממקימי הדת הדרוזית).
האדום: מסמל את אבו אבראהים בן מוחמד בן חאמד א-תמימי (ממנהיגי הדת).
הצהוב: מסמל את אבו עבדללה מוחמד בן וַהְב אל-קרשי (ממנהיגי הדת).
הכחול: מסמל את אבו אל-ח'יר סלאמה בן עבד אל-והאב א-סאמרי (ממנהיגי הדת).
הלבן: מסמל את בהאא א-דין אבו אל-חסן עלי בן אחמד א-סמוקי (ממנהיגי הדת).
לפי פרשנות אחרת שנפוצה רק בישראל, כל אחד מן הצבעים מסמל היבטים שונים על הדת הדרוזית:
אדום: מסמל את הגבורה, האומץ והאהבה
צהוב: הידע, ההארה והחיטה
ירוק: אדמה וטבע
כחול: סבלנות, סלחנות, אחווה, שמים ומים
לבן: שלום, פיוס וטוהר
משמעויות הצבעים בדגל על פי פרשנות אחרת:
אדום (א-נפס – הנשמה): מייצג את "הנשמה", הירח מקבל האור (מחזיר האור האציל של השמש) ושהיד (עד) של האמת בכל תקופה ודור.
צהוב (אל-כלימה – המילה): מייצג את "המילה", המתווך בין ממלכת העד וממלכת החומר. "המילה" היא צורת הביטוי הטהורה ביותר וההתגלמות הרכה ביותר של האמת.
ירוק (אל-עקל – השכל): מייצג את "השכל", תודעה משיחית, המראה הקדמונית של האמת, השמש שאורה יוצר את הידע של האמת אפשרי.
כחול (א-סאבק – הקודם): מייצג את הפוטנציאל, הכוח הנפשי של היות הרצון.
לבן (א-תאלי – הבא): מייצג את מימוש "היות הרצון", את התהוות הכוח של היות הרצון, התממשות מלאה של החומריות של העולם האפלטוני בעולם החומר.
כדוגמה, ניתן לציין שהשיח'ים הדרוזים לובשים כובע שצורתו כצורת תרבוש טורקי, אך צבעו – לבן במעטפת, ואדום בבסיסו העליון – צבעים שעל פי משמעותם מסמלים את הטוהר והאהבה שהן מידותיו העליונות של השיח'.
הדגל הדרוזי לצד דגל ישראל, מרכול בפקיעין
דגל הדרוזים המונף בקבר נבי סבלאן
השער המוביל לקברו של נבי סבלאן בחורפיש, הנביא השני בחשיבותו בשביל הדרוזים. ניתן לראות את סמל הכוכב הדרוזי מתנוסס מעל שני עמודי השער
פסלו של סולטאן באשא אל-אטרש האוחז בידו בדגל הדרוזי, בכניסה לחורפיש
ראו גם

הדגל הנוצרי
הדגל הצ'רקסי
הדגל הארמי
MRC (טלקומוניקציה)

ערך זה עוסק בטלקומוניקציה. אם התכוונתם לארגון למחקר רפואי בבריטניה, ראו .
MRC (ראשי תיבות של Maximal-Ratio Combining תרגום: "מִשְׁקוּל יחס-מקסימלי" ולפעמים מכונה גם ratio-squared combining או predetection combining) היא מושג בטלקומוניקציה, שיטה גיוון (Diversity) בה:
האותות מכל ערוץ מסתכמים
השבח של כל ערוץ נתון ביחס לשורש ממוצע הריבועים של עצמת האות וביחס הפוך לממוצע הריבועים של רמת הרעש בערוץ.
ערכי מישקול שונים ניתנים לכל ערוץ.
MRC הוא שיקלול אופטימלי עבור ערוצי AWGN בלתי תלויים.
MRC יכול לשחזר את האות לצורתו המקורית.
לדוגמה: אומדן הריבועים הפחותים במקרה של גיוון ב-Rx (אנטנות קליטה)

נניח דוגמה של מקלט בעל N אנטנות. במקרה זה, וקטור  y המתקבל במקלט הוא:
כאשר  n זה וקטור הרעש  n-CN(0,I_{N\times N}).
בהינתן קריטריון זיהוי ML (סבירות מרבית), הליך הזיהוי ניתן להיכתב כ:
כאשר  {\hat {s}} הוא פתרון הריבועים המינימליים למודל דלעיל.
{\hat {s}}=(h^{*}h)^{-1}h^{*}y.
פתרון הריבועים המינימליים במקרה זה הוא ידוע גם כמשקול יחס מקסימלי - MRC. 
במקרה של N אנטנות ניתן לכתוב:
מכך ניתן לראות כי האות מכל אנטנה "מסובב" וממושקל על פי הפאזה והעצמה של כל הערוץ, באופן כזה שהאותות מכל האנטנות משולבות ומסתכמות כך שהיחס בין האות לרעש מקסימלי.
ראו גם

ADA
אנטנה חכמה
NBA 2K19

| --- | --- |

 כללי
 תאריך הוצאה:  11 בספטמבר 2018
 סוגה:  משחקי ספורט ממוחשבים (כדורסל)
 פיתוח:  Visual Concepts
 הוצאה לאור:  2K Sports 
 ארץ מקור:  ארצות הברית 
 שפות:  אנגלית, יפנית, קוריאנית, סינית מפושטת, ספרדית, איטלקית, גרמנית, צרפתית, סינית מסורתית 
 הפצה:  2K Sports
 סדרה:  NBA 2K
 דרישות תוכנה
 מצבי משחק:  1-4 שחקנים, משחק רשת
 פלטפורמות:  Xbox One ,Xbox, Microsoft Windows, פלייסטיישן 4, Nintendo Switch, iOS
 המשחק הקודם:  NBA 2K18
 המשחק הבא:  NBA 2K20
 
 www.2k.com
 
NBA 2K19 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-11 בספטמבר 2018 עבור Xbox One ,Microsoft Windows, פלייסטיישן 4 ו-Nintendo Switch. יאניס אדטוקומבו מהמילווקי באקס מופיע על העטיפה של המהדורה הבסיסית של המשחק, בעוד שלברון ג'יימס מופיע על השער של המהדורה המיוחדת של המשחק.
משחק

NBA 2K19 אושר באופן רשמי ביוני 2018 והוא יצא ב-11 בספטמבר 2018. שחקנים שהזמינו מראש את הגרסה המיוחדת קיבלו את המשחק יותר מוקדם, ב-7 בספטמבר. זה המשחק הראשון בסדרה, מאז שנת 2007, שלא היה זמין בקונסולת Xbox 360 ופלייסטיישן 3.
קבוצות ישראליות במשחק

בחודש אפריל 2019 יצא טלאי לליגה הישראלית ב-NBA 2K מיוחד המביא קבוצות ישראליות למשחק.
בטלאי יש 35 קבוצות ישראלית ביניהם 12 מליגת העל, 14 מהליגה הלאומית, 2 מליגות נמוכות, 2 מהליגה לנשים, קבוצה אחת מליגת העל לנוער, נבחרת ישראל, אולסטאר ישראלים ואולסטאר זרים.
קבוצות נוספות שקיימות במשחק הם 14 קבוצות עבר ישראליות בניהם מכבי תל אביב של עונת 2013/2014 והפועל חולון של עונת 2007/2008.
בנוסף קיימות במשחק 11 קבוצות אולטיים מהליגה הישראלית, 2 קבוצות היורוליג שהגיעו לגמר בשנה שחלפה ועוד 2 קבוצות בינלאומיות עם קשר לישראל.
הטלאי משוחק בקונסולות פלייסטיישן 4, xbox one ובגרסת ה-Microsoft Windows.
IWork

| --- | --- |

 מפתח:  אפל
 גרסה אחרונה:  iWork 9.3 (21 בנובמבר 2013)
 מערכת הפעלה:  macOS
 נכתבה בשפות:  C, JavaScript, Objective-C 
 סוג רישיון:  קנייני
 קטגוריה:  חבילת יישומים משרדיים
 www.apple.com/iWork
 
iWork היא חבילת יישומים משרדיים מבית אפל, שהוצגה לראשונה ב-2001 ומיועדת למחשבי מקינטוש. החבילה, שיועדה לרשת את AppleWorks, כוללת שלוש תוכנות שכוללות כולן ממשק עבודה גרפי: מעבד התמלילים Pages, תוכנת המצגות Keynote והגיליון האלקטרוני Numbers. הגרסה האחרונה של התוכנה נקראת iWork 09 והיא הושקה ב-6 בינואר 2009.
אף על פי שאפל התחייבה ש־iWork הוא כמו "ממשיך דרכה של AppleWorks" (חבילת יישומים משרדיים קודמת, גם היא מבית אפל), התוכנה לא מצליחה להגיע אל כמות האפשרויות ומורכבותן בתוכנת הגיליון האלקטרוני ב־AppleWorks, ובאפשרות הציור בתוכנה זו. כמו כן, iWork לא מתעמתת ישירות עם גרסת ה-Microsoft Office ל-macOS, אלא מציעה כלים בעלי מיקוד בנושאים שונים (במצגות יותר מבניתוחים), במחיר נמוך יותר.
לחבילת iWork תמיכה מינימלית בעברית. ניתן ליישר לימין ולכתוב בעברית, אך הסמן נעלם כשהוא נמצא בתוך בלוק של טקסט, כך שלא ניתן לדעת על איזה חלק מהטקסט תבוצע הפעולה הבאה. בנוסף, שקופיות ב-Keynote שיש בהן הנפשה לא מציגות את הטקסט בעברית - פרט לאות הראשונה.
בגרסה העדכנית ביותר, iWork 09, נוספה לחבילת היישומים תכונה חדשה: iWork.com - שירות שנמצא כעת בבטא, שמאפשר למשתמשים בכל רחבי העולם להעלות את הקבצים שיצרו באמצעות חבילת היישומים אל השרתים של iWork.com ולהראות אותם לאחרים, ואף להגיב בקבצים של משתמשים אחרים.
היסטוריית הגרסאות

iWork '05 שוחררה ב-11 בינואר 2005, והכילה גרסה חדשה ל-Keynote ואת הגרסה הראשונה של Pages. לפני שזו שוחררה, מה שבמהותו הפך ל-iWork היה למעשה רק הרחבה או שדרוג של AppleWorks.
iWork '06 - ב-10 בינואר 2006, הציגה אפל את iWork '06 בתערוכת מקוורלד בסן פרנסיסקו, גרסה שהכילה שדרוג של Pages לגרסה 2 שלו ושדרוג של Keynote לגרסה 3. לשני היישומים נוספו מספר תכונות דוגמת תרשימים בתלת-מימד וטבלאות עם תמיכה בנוסחאות.
iWork '08 הוכרזה לראשונה ב-7 באוגוסט 2007, באירוע מיוחד שהתקיים בקמפוס אפל בקופרטינו. בגרסה הזו הוכנסו שדרוגים לתוכנות Keynote ו-Pages, ונוספה תוכנת גיליון אלקטרוני, Numbers. למרות זאת, שטח הדיסק הקשיח שתפסו התוכנות ירד מ-1.85 ג'יגה בייט ב-iWork '06 ל-690 MB.
iWork '09 הוכרזה ב-6 בינואר 2009. כל החבילה עודכנה, ונוספה לתוכנה בין היתר תמיכה ב-iWork.com. לגרסה החדשה של Keynote נוספה היכולת לשלוט במצגות באמצעות iPod Touch או אייפון עם היישום Keynote Remote application.
iWork for iOS שוחררה ב-12 באוקטובר 2011.
תוכנות > Keynote

קינוט (בעברית: הרצאת אורח) היא תוכנה ליצירת מצגות. התוכנה מאפשרת, תוך שימוש בממשק ברור ומובן, ליצור מצגות פשוטות ומעוצבות היטב. הממשק מאפשר פתיחת סרגלים בצידי המסך, במטרה לאפשר עבודה "נקייה" מול המצגת, ללא תפריטים. קיימת אפשרות גישה לקובצי גרפיקה, וידאו ועוד מתוך דפדפן הקבצים של iLife. בנוסף, מסוגלת התוכנה לייצא קבצים בפורמטים הבאים: SWF, MOV (וידאו); PPT (תוכנת המצגות PowerPoint); פורמט PDF של אדובי ופורמט KEY.
תוכנות > Pages

פייג'ס (בעברית: דפים או עמודים) היא תוכנה לעיבוד תמלילים. התוכנה עובדת בממשק דומה מאוד ל-Keynote, ויוצרת בקלות מסמכים מסובכים גרפית כמו הזמנות, ירחונים ועלונים. התוכנה יודעת לייצא מסמכים בפורמטים הבאים: pages ,doc ,pdf ,html ,rtf, ו־txt.
תוכנות > Numbers

נמברס (בעברית: מספרים) היא תוכנת גיליון אלקטרוני. התוכנה משתמשת בטבלאות כדי ליצור הפרדה המאפשרת עיצוב והדפסה נוחים יותר, וכוללת תכונה בשם "טבלאות חכמות" - טבלאות המציגות נוסחאות כטקסט ולא כאותיות ומספרים כגון (SUM(Total Cost במקום (Sum(e1+e2+e3, מה שהופך את הנוסחאות לקריאות הרבה יותר. באופן כללי, דומה הממשק של Numbers לממשק של Pages ו-Keynote.
LG G5

| --- | --- |


 מידע כללי
 סוג:  דגם של טלפון חכם 
 יצרן:  LG
 תאריך הפצה:  פברואר 2016
 סדרה:  סדרת LG G 
 הקודם בסדרה:  LG G4 
 הבא בסדרה:  LG G6 
 מידע טכני
 מערכת הפעלה:  אנדרואיד 6.0 מרשמלו
 מעבד:  סנאפדרגון 820 מתוצרת קוואלקום בקצב 2.15GHz
 נפח אחסון:  32GB, שניתן להרחבה ל-256GB נוספים באמצעות כרטיס זיכרון
 זיכרון:  זיכרון נדיף בנפח 4GB
 מסך:  5.3 אינץ' 2560×1440
 מצלמה:  16 מגה פיקסל, מיקוד לייזר אוטומטי ופלאש (אחורית) 8 מגה פיקסל רחבה (135 מעלות) 8 מגה פיקסל (קדמית)
 סוללה:  2,800 מילי-אמפר-שעה נשלפת
 רשת:  GSM (דור 2/2.5), HSDPA (דור 3/3.5), LTE (דור 4)
 קישוריות:  בלוטות' 4.0 Wi-Fi בתקנים 802.11 a/b/g/n/ac NFC (תקשורת טווח אפס) משדר אינפרא-אדום GPS
 מידות
 רוחב:  73.9 מ"מ 
 גובה:  149.4 מ"מ 
 עובי:  7.7 מ"מ 
 משקל:  159 גרם
 אתר רשמי
 
LG G5 (בתעתיק לעברית: אל-ג'י ג'י 5) הוא טלפון חכם שפותח על ידי חברת LG. המכשיר הוכרז ב-21 בפברואר 2016 בכנס MWC כיורשו של LG G4. ה-G5 הוא נבדל מקודמיו בשני מאפיינים עיקריים - גופו עשוי מאלומיניום (לעומת פלסטיק) ויש בו דגש על מודולריות: חלקו התחתון של המכשיר המכיל את הסוללה ניתן לשליפה מהמכשיר, ולהחלפה במודולים אחרים המאפשרים פונקציות נוספות, כגון מודול המאפשר אחיזה נוחה יותר לצורך צילום או מודול המאפשר האזנה לקול באיכות גבוהה.
לפי דיווח עיתון "Korea Times" החברה הודתה כי המכשיר נכשל במכירות. ברבעון השני של 2016 נמכרו 2.2 מיליון יחידות, בעוד הצפי היה 3 מיליון יחידות. בעקבות הכישלון ביצעה החברה שינויים בצמרת חטיבת המובייל.
תכונות > חומרה

ל-G5 שלדה מלבנית עשויה אלומיניום, עם פינות מעוגלות. בגבו בליטה קלה באזור המצלמה ובחלקו התחתון מחבר USB-C. בניגוד לקודמיו בסדרה, כפתורי הווליום הועברו מגב המכשיר לצידו השמאלי, אך כפתור ההדלקה העגול, שכעת מכיל גם קורא טביעות אצבעות, נשאר מאחור.
חלקו התחתון של המכשיר ניתן לניתוק לצורך החלפת סוללה או החלפת מודול. את הסוללה ניתן לנתק ולחבר לכל מודול בנפרד.
במכשיר ערכת שבבים Snapdragon 820 מתוצרת קוואלקום עם 4 ג'יגה בייט זיכרון מהיר ו-32 ג'יגה בייט של אחסון פנימי הניתן להרחבה באמצעות כרטיס Micro-SD. ל-G5 מסך IPS בגודל 5.3 אינץ' ברזולוציית 1440p.במכשיר שלוש מצלמות: מצלמת 16 מגה-פיקסל מצלמה ראשית, מצלמת 8 מגה-פיקסל המאפשרת צילום בזווית רחבה של 135 מעלות, ומצלמה נוספת בקדמת המכשיר. כמו ב-G4, המצלמה האחורית מספקת גם היא חיישן ספקטרום ופוקוס תת-אדום אוטומטי.
גרסה נוספת של המכשיר, LG G5 SE, הנמכר בשווקים נבחרים, בעלת ערכת שבבים סנאפדרגון 652 וכוללת רק 3 ג'יגה בייט של זיכרון מהיר.
תכונות > תוכנה

הטלפון מגיע עם מערכת ההפעלה אנדרואיד 6.0 "מרשמלו". במכשיר לא ניתן להסיר קיצורי דרך של אפליקציות מהמסך הראשי מבלי להסיר אותן לחלוטין, כיוון שבמסך הבית של המכשיר אין מגירת יישומים, ובמקומה כל היישומים נמצאים על המסך הראשי, בדומה ל-iOS. המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה.
אביזרים

יחד עם המכשיר הושקו שורה של אביזרים בשם "חברים", כולל משקפי מציאות מדומה חוטיים בשם LG 360 VR (אשר מתחברים למכשיר באמצעות מחבר ה-USB Type-C), מצלמת LG 360 המאפשרת צילום ב-360 מעלות, ו-LG Rolling Bot, מצלמה הממוקמת על רובוט בצורת כדור הניתן לשליטה ותנועה מרחוק. אביזרים אלו כולם מנוהלים באמצעות יישום ייעודי במכשיר.
שני אביזרים המנצלים את מודולריות המכשיר נחשפו גם כן: "LG Cam Plus" אביזר המוסיף ידית אחיזה לחלקו האחורי של המכשיר, המשלבת כפתורים פיזיים לתפעול המצלמה, גלגלת זום וכמו כן סוללה נוספת. "LG Hi-Fi Plus" cשיתוף פעולה עם Bang & Olufsen אשר מוסיף ממיר אות קול מאנלוגי לדיגיטלי, מגבר ותמיכה בהזרמת אודיו, המגיע יחד עם אוזניות H3 של B&O Play.
הערות שוליים

1 2 3 4 5  "LG's G5 is a radical reinvention of the flagship Android smartphone". The Verge. נבדק ב-21 בפברואר 2016. {{cite web}}:  (עזרה)
1 2 3 4  "LG G5 With Snapdragon 820, Modular Add-Ons, Dual Rear Cameras Launched". Gadgets360. NDTV. נבדק ב-21 בפברואר 2016. {{cite web}}:  (עזרה)
1 2 3 4  "LG's modular G5 is its most daring flagship phone ever". Engadget. נבדק ב-21 בפברואר 2016. {{cite web}}:  (עזרה)
↑  LG reshuffles executives amid mobile struggle, Korea Times, ‏6 ביולי 2016
↑  "LG G5 hands-on—LG may have made the most innovative phone of MWC". Ars Technica. נבדק ב-21 בפברואר 2016. {{cite web}}:  (עזרה)
↑  "Snapdragon 652 variant of the LG G5 named G5 SE". GSMArena. נבדק ב-15 באפריל 2016. {{cite web}}:  (עזרה)
↑  "No SD820-powered LG G5 for Latin America; SD652 version will be available there". GSMArena. נבדק ב-28 בפברואר 2016. {{cite web}}:  (עזרה)
↑  "LG G5 and 'Friends' explained: infographic shows all you need to know". PhoneArena. נבדק ב-21 בפברואר 2016. {{cite web}}:  (עזרה)
Oceanhorn: Monster of Uncharted Seas

| --- | --- |

 כללי
 תאריך הוצאה:  Windows, iOS:  14 בנובמבר 2013 Steam:  17 במרץ 2015
 סוגה:  משחק פעולה-הרפתקאות
 פיתוח:  .Cornfox & Bros
 הוצאה לאור:  .Cornfox & Bros 
 ארץ מקור:  פינלנד 
 שפות:  אנגלית, קוריאנית, יפנית, פורטוגזית ברזילאית, רוסית, סינית מסורתית, פינית, גרמנית, ספרדית, צרפתית, איטלקית, טורקית 
 הפצה:  FDG Entertainment
 סדרה:  Oceanhorn 
 דרישות תוכנה
 מצבי משחק:  שחקן יחיד
 פלטפורמות:  iOS, Windows
 המשחק הבא:  Oceanhorn 2: Knights of the Lost Realm 
 
 oceanhorn.blogspot.com
 
Oceanhorn: Monster of Uncharted Seas (בתרגום לעברית: קרן האוקיינוס: מפלצת הים הלא נודע) הוא משחק וידאו מסוגת פעולה-הרפתקאות מבית חברת המשחקים .Cornfox & Bros שבסיסה בפינלנד.
המשחק הופץ לראשונה למכשירים מבוססי iOS ו-Windows ב-14 בנובמבר 2013.
גרסה משופרת עלתה לחנות המשחקים המקוונת סטים ב-17 במרץ 2015.
עלילת המשחק מתמקדת בנער גיבור שיוצא לחפש את אביו ולנסות ולהכניע את מפלצת הים המתכתית ״קרן-האוקיינוס״ (Oceanhorn).
סגנון המשחקיות והעיצוב הגרפי של המשחק דומים באופן ניכר לסדרת המשחקים האגדה של זלדה, בעיקר ל-The Wind Waker ו-Link To The Past.
בדומה לסדרה במהלך המשחק על השחקן לעבור במבוכים תת-קרקעיים, לפתור חידות שונות, להילחם במפלצות בעזרת סוגים שונים של כלי נשק ביניהם חץ וקשת ופצצות, ויכול לאסוף לבבות ("חיים") ומטבעות על ידי שבירת כדים וגיזום שיחים.
המוזיקה העיקרית לפסקול המשחק הולחנה בידי קאלי יליטאלו, למעט כמה יצירות שחוברו בידי קנג׳י איטו ונובוו איומאטסו (המוכר כמלחין המוזיקה לפסקול של סדרת המשחקים Final Fantasy).
לקראת סוף שנת 2014 עלה לאוויר עדכון תוכן מרכזי, שלדברי המפתחים מוסיף "מעל לשעתיים של משחק".
העדכון מוסיף אי חדש למפת המסעות שבו הוצגה לראשונה מערכת מזג אוויר מתקדמת, סיפור חדש של אחת מהדמויות המרכזיות, ומשחקון דיג.
משחק המשך תחת השם Oceanhorn 2: Knights of the Lost Realm שוחרר בשנת 2019.
ביקורות

Oceanhorn התקבל בביקורות חיוביות עם צאתו.
בCNET כתבו "אם האגדה של זלדה הייתה מגיעה לנייד (...) לא נראה לנו שהיא הייתה עושה עבודה טובה מזו" של Oceanhorn, וב-Touch Arcade שיבחו את המשחק ב"מוזיקה מעולה וגרפיקת תלת-מימד עשירה ומלאת חיים" וסיכמו שהמשחק "אולי חיקוי ברור ולא מוצלח של זלדה, אבל בהחלט שווה לשחק בו"
המשחק גרף דירוג של 85% ב-Metacritic, על ידי 19 סוקרים.
הערות שוליים

1 2  Starr, Michelle (14 בנובמבר 2013). "Oceanhorn: a loving tribute to The Legend of Zelda". Cnet. נבדק ב-14 בנובמבר 2013. {{cite news}}:  (עזרה)
↑  Carmichael, Stephanie (14 בנובמבר 2013). "'Oceanhorn: Monster of Uncharted Seas' Review - Zelda Is Better Without the Princess". Touch Arcade. נבדק ב-14 בנובמבר 2013. {{cite news}}:  (עזרה)
↑  "Oceanhorn for iPhone/iPad Reviews - Metacritic".
מיכאיל ליבר

| --- | --- |

 לידה:  5 ביוני 1880 וילנה, האימפריה הרוסית 
 פטירה:  4 באוקטובר 1937 (בגיל 57) אלמטי, קזחסטן 
 מדינה:  האימפריה הרוסית, ברית המועצות 
 מפלגה:  הבונד 
 
מיכאיל ליבר (ברוסית: Михаил Исаакович Либер, שם עט של גולדמן; ‏5 ביוני 1880, וילנה – 4 באוקטובר 1937, אלמטי) היה פוליטיקאי יהודי-רוסי מראשי הבונד ומנשביקים.
קורות חיים

מיכאיל גולדמן נולד למשפחת משורר יצחק גולדמן. כבר בגיל 16 הוא התחיל פעילות פוליטית. בשנת 1897 בווילנה הוקם הבונד וגולדמן הצעיר היה בין הפעילים הבולטים של המפלגה החדשה.
בשנת 1899 הוא נעצר, שוחרר בערבות ונסע לשווייץ. בשנת 1902 נבחר גולדמן לוועדה מרכזית של המפלגה. בשנת 1903 הוא היה ראש משלחת של הבונד לכנס של מפלגת הפועלים הסוציאל-דמוקרטית הרוסית. במהלך הוועידה לא התקבלו דרישות בונד לקבלת בלעדיות לייצוג יהודים וקבלת אוטונומיה נרחבת. כתוצאה מכך המשלחת עזבה את הוועידה.
בהמשך הוא היה בין המנהיגים הבולטים של המנשביקים. בשנת 1907 בכנס מפלגת הפועלים הסוציאל-דמוקרטית הרוסית הוא נבחר לוועד המרכזי. בעקבות פעילותו נגד השלטון נעצר ליבר בשנים 1910, 1912 ו-1914 ונשלח לסיביר, ממנה נמלט.
בתחילת מלחמת העולם הראשונה היה מחוץ לגבולות האימפריה הרוסית וחזר בה. תמך בצבא במהלך המלחמה, בתחילת 1915 נעצר והוגלה לסביבות סמרה בה שהה עד לתחילת 1917.
לאחר מהפכת אוקטובר נבחר לסובייט פטרוגרד והיה בין תומכיו של ממשלת המעבר הרוסית. ביולי 1917 תמך בדיכוי המרד של בולשביקים. ליבר התנגד למהפכת אוקטובר ובנובמבר 1917 עזב את הוועד המרכזי של המפלגה בעקבות השיחות שהוועד ניהל עם השלטון הבולשביקי החדש.
במאי 1918 ליבר נבחר מחדש לוועד המרכזי של מנשביקים ותמך בברית עם הממלכה המאוחדת במהלך מלחמת האזרחים ברוסיה. לאחר סיום הלחימה הוא נעצר מספר פעמים על ידי צ'קה. במהלך רוב התקופה עד לשנת 1937 היה ליבר במעצר בתקופות שונות. בשנת 1937 הוא התגורר באלמטי. ב-13 במרץ 1937 נעצר ליבר ולמחרת נשפט לעונש מוות. הוא הוצא להורג ב-4 באוקטובר 1937.
בשנת 1990 נוכה ליבר מכל האשמות בפעילות נגד במשטר.
PDU

PDU זמני המפיץ מתח של 120 וולט AC באירוע בשטח פתוח
PDU (ראשי תיבות באנגלית של: Power Distribution Unit) הוא מכשיר המצויד ביציאות מרובות, המיועד להפצת חשמל למכשירים מרובים, הוא נפוץ במיוחד במסדי מחשבים וציוד רשת הממוקמים במרכז נתונים. מרכזי נתונים מתמודדים עם אתגרים בפתרונות הגנה על כוח וניהול. מסיבה זו מרכזי נתונים רבים מסתמכים על ניטור PDU כדי לשפר את היעילות, זמן הפעילות והצמיחה. עבור יישומי מרכז נתונים, דרישת החשמל היא בדרך כלל הרבה יותר גדולה מפסים חשמליים בסגנון ביתי או משרדי עם כניסות חשמל בגודל של 22 קילו וולט ואפילו יותר. מרבית מרכזי הנתונים הגדולים משתמשים ב-PDU עם כניסת חשמל תלת פאזית והספק חד פאזי. ישנן שתי קטגוריות עיקריות של PDU: הראשונה היא PDU בסיסי והשנייה היא "PDU חכם" או iPDU. תפקיד PDU בסיסי הוא פשוט להוות אמצעי להפצת כוח מרשת החשמל לצרכנים מרובים. מאידך, ל-iPDU יש בדרך כלל רכיב חכם המאפשר למחשבים אישיים תקשורת וניהול מרחוק של מידע על מדידת הספק, שליטה/כיבוי לשקע חשמל ו/או אזעקות. חלק מה-PDU המתקדמים מאפשרים למשתמשים לנהל חיישנים חיצוניים כגון טמפרטורה, לחות, זרימת אוויר ועוד.
PDU עם 10 יציאות (מקדימה), מחובר ל-UPS (היחידה התחתונה מימין)
ארון PDU עם דלתות גישה פתוחות
ראו גם

אל-פסק
תקעים ושקעי חשמל
הערות שוליים

↑  "Definition of: Power distribution unit". PCMag.com. Ziff Davis. נבדק ב-8 במרץ 2014. {{cite web}}:  (עזרה)
↑  "Sentry Power Manager: Rack-Level Data Center Power Monitoring and Management". ServerTech.com. Server Technology. 2014. נבדק ב-1 בינואר 2015. {{cite web}}:  (עזרה)
LG תינקיו

| --- | --- |

 נתונים כלליים
 תקופת הפעילות:  2011 (הושק רשמית ב-2017) – הווה
 בעלות:  LG אלקטרוניקה
 ענפי תעשייה:  טלפונים חכמים, מוצרי אלקטרוניקה
  
 אתר רשמי
 
LG תינקיו (באנגלית: LG ThinQ) הוא מותג מוצרי אלקטרוניקה שהושק על ידי LG אלקטרוניקה ב-2017, המוצרים מצוידים בשליטה קולית ובטכנולוגיית בינה מלאכותית. המותג הושק במקור עבור מכשירי חשמל ביתיים ואלקטרוניקה, כגון מקררים ומזגנים. בפברואר 2018, LG הכריזה על "LG V30S ThinQ", שהוא הטלפון הראשון עם מיתוג "ThinQ".
היסטוריה

המיתוג הוצג לראשונה בשנת 2011 בתערוכת מוצרי האלקטרוניקה (CES) בלאס וגאס. המוצר הראשון של ThinQ היה מקרר חכם, עם תכונות כמו אפשרויות חיסכון חכמות, מערכת ניהול מזון ותוכנות שונות במסך ה-LCD במקרר.
תכונות

מוצרי LG תינקיו משתמשים בשליטה קולית כדי ליצור אינטראקציה עם משתמשים, ומשתמשים בנתוני חיישנים ותכונות שונות כגון זיהוי מוצר וטכנולוגיות מנוע למידה כדי לשפר את היכולות שלהם.
בשנת 2018, טלוויזיות ממותג LG תינקיו הוסיפו תמיכה בפקודות קוליות של Google Assistant ו-Alexa.
סמארטפונים

LG V30S ThinQ
LG V35 ThinQ (אנ')
LG G7 ThinQ (אנ')
LG V40 ThinQ
LG G8 ThinQ
LG G8s ThinQ
LG G8x ThinQ
LG V50 ThinQ 5G
LG G6 ThinQ
הערות שוליים

↑  LG announces new ThinQ brand for AI-powered products, Android Authority, ‏22 בדצמבר 2017 (באנגלית)
↑  LG Announces ThinQ Brand For Products Powered By A.I., Digital Trends, ‏28 בדצמבר 2017 (באנגלית)
↑  Pocket-lint, LG ThinQ: Everything you need to know about LG's smart platform, www.pocket-lint.com, ‏2 במאי 2018 (באנגלית)
↑  Lg, Android Central (באנגלית)
↑  Vlad Savov, LG’s V30S ThinQ is a V30 with more RAM and AI, The Verge, ‏24 בפברואר 2018 (באנגלית)
↑  Martin LaMonica, LG touts grid-aware smart appliances at CES 2011, CNET (באנגלית)
↑  LG OFFICIALLY LAUNCHES FIRST IN RANGE OF SMART GRID-READY SMART APPLIANCES | LG NEWSROOM (באנגלית)
↑  LG reveals new smart home ThinQ brand, and looks set for AI bonanza at CES, The Ambient, ‏20 בדצמבר 2017 (באנגלית)
↑  Stefan Etienne, LG’s 2018 ThinQ TVs now support Alexa voice commands, The Verge, ‏29 במאי 2018 (באנגלית)
↑  LG appliances now respond to both Alexa and Google Assistant, Engadget (באנגלית)
LG הציגה את הליין הראשון של מוצרי THINQ בשנת 2011, עם הלוגו הקודם של המותג.
U-blox

| --- | --- |

 נתונים כלליים
 תקופת הפעילות:  1997–הווה (כ־28 שנים) 
 מיקום המטה:  טלויל 
 ענפי תעשייה:  חומרה 
  
 www.u-blox.com
 
U-blox היא חברה שווייצרית לייצור מוליכים למחצה אלחוטיים, ומודולים לשוק הצרכני, לשוק רכב ולשווקים תעשייתיים. החברה פועלת במודל מיקור חוץ כמעצב ויצרן של מעגלים משולבים. הפתרונות האלחוטיים שלה מחברים בין מכונות, כלי רכב, ואנשים כדי לאתר את המיקום המדויק שלהם, ומתקשרים באמצעות תקשורת קצרת טווח (WI-FI, Bluetooth) או רשתות סלולריות.
באמצעות תיק המוצרים שלה הכולל צ'יפים, מודולים ופתרונות תוכנה ניתן לייצר תת-מערכות ומוצרים כדי למלא את הצרכים של ה"אינטרנט של הדברים" (IoT) וכן פתרונות M2M או Car2Car מהירים ויעילים עלותית (Cost effective).
החברה רכשה כתריסר חברות לאחר ההנפקה הראשונית ב-2007, שתי הרכישות האחרונות היו Connectblue ב-2014 ו Lesswire ב-2015
שווי השוק של החברה מוערך (נובמבר 2016) בכ-1.34 מיליארד דולר.
הערות שוליים

↑  u-blox רוכש connectBlue
↑  u-blox רוכש רכב לטווח קצר מודולים עסקים Lesswire
| --- | --- |
בקרת זהויות :  ISNI: 0000 0004 6092 8652
Panic (שיר של הסמית'ס)

"Panic" (בעברית: "פאניקה") הוא שיר של להקת הסמית'ס, שיצא לאור בשנת 1986 ונכתב על ידי הזמר מוריסי והגיטריסט ג'וני מאר. זוהי ההקלטה הראשונה בה השתתף החבר החדש קרייג גנון. "Panic" מבכה את מצבה של מוזיקת הפופ העכשווית, וקורא למאזינים "לשרוף את הדיסקו" ו"לתלות את הדי ג'יי" כנקמה. השיר יצא לאור על ידי ראף טרייד כסינגל והגיע למקום ה-7 במצעד הסינגלים האירי ולמקום ה-11 במצעד הבריטי. מוריסי החשיב את הופעתו של השיר ברדיו הבריטי בשעות היום כ"מהפכה זעירה" בדרכו, שכן הוא שודר בין המוזיקה אותה ביקר.
מוריסי העניק מאוחר יותר ריאיון שנוי במחלוקת למגזין מלודי מייקר על נושא השיר, מה שעורר טענות לגזענות סמויה במילים וברמיזות לקמפיין Disco Sucks בשנות ה-70, שחלק מהפרשנים באותה תקופה האשימו אותו במניע גזעני. טענה זו הוכחשה בתוקף על ידי הסמית'ס, שטענו גם כי הריאיון ציטט באופן שגוי את מוריסי. הפרשה הובילה לוויכוח על משמעות השיר, כולל ספקולציות עדכניות יותר שהוא למעשה על ג'ימי סאוויל וההתעללות המינית הסמויה שלו באותה תקופה.
מאוחר יותר הוא נכלל באלבומי האוסף The World Won't Listen ו-Louder Than Bombs (שניהם משנת 1987).
רקע והקלטה

"Panic" הוקלט באולפני ליווינגסטון בלונדון במאי 1986. אלו היו ההקלטות הראשונות של הלהקה מאז סיימו לעבוד על אלבומם השלישי The Queen Is Dead חצי שנה קודם לכן. במהלך תקופת הביניים, הבסיסט אנדי רורק פוטר עקב התמכרותו להרואין, שהפריעה לנגינתו. הלהקה שכרה את קרייג גנון כדי שיחליף אותו, אך לאחר ששכרו מחדש את שירותיו של רורק, הציע הגיטריסט ג'וני מאר לגנון משרה כגיטריסט שני.
הלהקה, שמנתה אז חמישה נגנים, עבדה עם המפיק ג'ון פורטר; זו הייתה עבודתו הראשונה עם הקבוצה מזה שנתיים. הוא חשש שהשיר קצר מדי, ולכן העתיק את הטייק הראשון של הלהקה מ-5 במאי וחתך חזרה לבית הראשון בסוף כדי להאריך את אורכו. הלהקה לא התרשמה ובחרה להשאיר את השיר כפי שבנו אותו במקור.